Vrystaters ervaar ligte aardbewingArgieffoto. Die meeste berigte van die aardbewing het uit Koffiefontein gekom, met mense in Ritchie en gedeeltes van Kimberley wat ook gesê het dat hulle die aardbewing gevoel het. Inwoners van Koffiefontein het glo aanvanklik gedink die geluide is afkomstig van ŉ nabygeleë myn, voordat hulle agtergekom het dit is ŉ ligte aardbewing. Die aardbewing het 3.7 op die Richterskaal gemeet en geen skade is aangemeld nie. Die raad vir geowetenskap se seismologie-eenheid het gesê Koffiefontein is een van die gebiede in Suid-Afrika waar baie seismiese aktiwiteit voorkom. Dit is ook waar ŉ aardbewing van 6.2. op die Richterskaal in Februarie 1912 voorgekom het. Volgens die raad is Suid-Afrika in ŉ stabiele kontinentale gebied. Daar is dus ŉ meer lukrake verspreiding van aardbewings.